Document ID: /roh_data/filtered/fineweb-2-filterrobots_roh.jsonl.gz/48137

Quai ha il manader da l’Uffizi per industria, mastergn e lavur Paul Schwendener confermà sin dumonda da Radiotelevisiun Svizra Rumantscha.
Basegns dal turissem èn premissa
L'ordinaziun entra en vigur il prim d'avust. Interpresas che vegnan recepidas en quest'ordinaziun dastgan prestar lavur da dumengia senza lubientscha speziala. Premissa per vegnir recepì è, che l'interpresa serva als basegns dal turissem internaziunal, e che lavureras e lavurers che prestan lavur da dumengia survegnan cumpensaziuns ch'èn pli autas che las prescripziuns legalas.
Foxtown è l'emprim center che profitescha
Ils Foxtown Factory Stores a Mendrisio è l'emprim center da cumpra en Svizra che dastga prestar lavur da dumengia senza lubientscha speziala. Foxtown è vegnì recepì sco emprim center en la nov'ordinaziun federala da la lescha da lavur. Sco la Confederaziun communitgescha, vegnian dumondas dals chantuns per recepir ulteriurs centers examinadas cuntinuadamain.
RR Novitads 12:00